Kamu bisa jelasin ke aku soal Perbicaraan Menteri Besar Perak 2009 dalam bahasa melayu?

Perbicaraan Menteri Besar Perak 2009-2010 telah diadakan di Mahkamah Tinggi Kuala Lumpur selepas dibawa oleh Dato' Seri Ir Hj. Mohammad Nizar Jamaluddin bagi memutuskan siapakah Menteri Besar Perak yang sah. Perbicaraan ini diputuskan pada hari Isnin, 11 April 2009 di hadapan hakim Abdul Aziz Abdul Rahim. Akhirnya hakim memutuskan Zambry Abdul Kadir tidak sah sebagai Menteri Besar Perak. Sebaliknya Mohammad Nizar Jamaluddin masih sah sebagai Menteri Besar Perak. Beliaulah ketua pentadbir kerajaan negeri Perak dan bertanggungjawab terhadap Dewan Undangan Negeri Perak, bangunan Perak Darul Ridzuan dan sebagainya. Namun pada 22 Mei Mahkamah Rayuan membatalkan keputusan Mahkamah Tinggi dan mengisytiharkan pelantikan Dr Zambry oleh Sultan Perak adalah secara sah dan mengikut Perlembagaan Negeri. Mohammad Nizar kemudian merayu ke Mahkamah Persekutuan, dan pada 9 Februari 2010, diumumkan bahawa Mahkamah Persekutuan yang diwakili oleh panel lima hakim, bersetuju dengan keputusan Mahkamah Rayuan bahawa Zambry ialah Menteri Besar Perak yang sewajarnya.